Základná škola s materskou školou, Rišňovce 427, 951 21 Rišňovce

**Zápisnica z ustanovujúceho zasadnutia rady školy**

**Dátum: 2.12.2015**

**Čas: 16:30 hod.**

**Program:**

1. Otvorenie
2. Oboznámenie členov Rady školy pri ZŠ s MŠ v Rišňovciach s priebehom a výsledkami volieb do rady školy
3. Členovia rady školy delegovaní zriaďovateľom
4. Oboznámenie s volebným poriadkom
5. Voľba predsedu rady školy
6. Štatút rady školy
7. Uznesenia a záver
8. Zasadnutie otvorila a viedla zastupujúca riaditeľka Mgr. Marta Novosadová, ktorá oboznámila prítomných s programom ustanovujúceho zasadnutia rady školy.
9. Mgr. Novosadová oboznámila prítomných s výsledkami volieb do rady školy na volebné obdobie rokov 2015 – 2019 (prílohou sú zápisnice z volieb do rady školy). Voľby do rady školy prebehli vo všetkých skupinách: pedagogickí zamestnanci ZŠ, pedagogickí zamestnanci MŠ, nepedagogickí zamestnanci ZŠ s MŠ, zákonní zástupcovia detí navštevujúcich MŠ a zákonní zástupcovia ZŠ tajným hlasovaním. Kandidáti do rady školy boli písomne navrhnutí a svojím podpisom potvrdili súhlas s kandidatúrou. Voliči vo všetkých kategóriách boli oboznámení s volebným poriadkom, ktorý bol schválený bez pripomienok.

V kategóriách za pedagogických a nepedagogických zamestnancov boli noví členovia rady školy zvolení v prvom kole, nakoľko sa hlasovania zúčastnila nadpolovičná väčšina voličov.

Za pedagogických zamestnancov ZŠ bola dňa 20.10.2015 zvolená Mgr. Gabriela Lovičová.

Za pedagogických zamestnancov MŠ bola dňa 21.10.2015 zvolená Bc. Ivona Gabalcová.

Za nepedagogických zamestnancov ZŠ s MŠ bola dňa 23.10.2015 zvolená pani Darina Sabová.

V kategóriách zákonných zástupcov základnej školy a materskej školy boli noví členovia rady školy zvolení v druhom kole, nakoľko sa hlasovania v prvom kole nezúčastnila nadpolovičná väčšina voličov.

Za zákonných zástupcov materskej školy bola dňa 27.10.2015 zvolená pani Erika Halmešová.

Za zákonných zástupcov základnej školy boli dňa 3.11.2015 zvolení:

Ing. Janka Bieliková, Ing. Róbert Grznár, Ing. Vladislav Hajdák.

Voľby boli vo všetkch kategóriách dobre organizačne zabezpečené a nevyskytli sa žiadne rušivé momenty. Doba archivácie dokumentov týkajúcich sa volieb do rady školy je 10 rokov.

1. Za zriaďovateľa boli delegovaní : Ing. Jana Žitňáková, p. Miroslav Juran, Mgr. Ján Ondrejička, Doc. Ing. Štefan Sklenár, CSc.
2. Zastupujúca riaditeľka školy skonštatovala podľa prezenčnej listiny nadpolovičnú účasť členov rady školy a zahájila voľby predsedu rady školy. Člen s najvyšším počtom hlasov bude predsedom rady školy a druhý člen s najvyšším počtom hlasov bude podpredsedom rady školy. Voľby sa uskutočnili tajným hlasovaním.

Počet hlasovacích lístkov: 10

Počet platných hlasovacích lístkov: 10

Počet neplatných hlasovacích lístkov: 0

Predseda rady školy s počtom hlasov 8 je pani Ing. Janka Bieliková

Druhým v poradí bol pán Ing. Róbert Grznár – 1 hlas a pani Ing. Jana Žitňáková – 1 hlas.

Pani Žitňáková sa funkcie podpredsedu rady školy vzdala.

Podpredseda rady školy s počtom hlasov 1 je pán Ing. Róbert Grznár.

Pni Ing. Jana Žitňáková sa so súhlasom členov rady školy stala zapisovateľkou rady školy.

1. Mgr. Marta Novosadová oboznámila prítomných s úlohami a činnosťou rady školy v zmysle štatútu rady školy a informovala, že na ďalšom zasadnutí rady školy bude dôležitým bodom programu schválenie Štatútu rady školy pri ZŠ s MŠ v Rišňovciach a vypracovanie plánu zasadnutí. Mgr. Novosadová odovzdala vedenie ustanovujúcej schôdze novozvolenému predsedovi rady školy.
2. Pani Ing. Janka Bieliková informovala prítomných o štatúte predchádzajúcej rady školy s dvoma schválenými dodatkami, ktoré bude potrebné doplniť do nového štatútu rady školy. P. Ing. Bieliková rozošle štatút spolu s dodatkami e-mailom, aby mali ostatní členovia novovzniknutej rady školy možnosť nahliadnuť do štatútu a pripomienkovať jeho obsah.
3. Mgr. Novosadová ukončila ustanovujúce zasadnutie rady školy návrhom uznesení, ktoré členovia rady školy jednohlasne schválili.

Uznesenie:

1. Ustanovujúce zasadnutie rady školy dňa 2.12.2015 schválilo výsledky volieb predsedu a podpredsedu rady školy.

* Predsedom sa stala Ing. Janka Bieliková
* Podpredsedom sa stal Ing. Róbert Grznár

1. Ustanovujúce zasadnutie rady školy dňa 2.12.2015 poverilo predsedu rady školy:

* Vypracovať plán zasadnutí na príslušný kalendárny rok
* Zvolať prvé zasadnutie rady školy s cieľom prerokovať nový štatút rady školy

V Rišňovciach dňa 2.12.2015 Zapísala: ......................................................

Mgr. Marta Novosadová

zastupujúca riaditeľka ZŠ s MŠ